Непали Мандир

Непали Мандир (Хинди телендә:नेपाली मंदिर), шулай ук Кантхвала Мандир яки Мини Каҗураһо буларак мәгълүм (Кантһвала Хинди телендә "агач" дигәнне аңлата), ул Варанаси изге шәһәрендә иң борынгы һәм иң мәшһүр гыйбадәтханәләрнең берсе. Бу гыйбадәтханә Һинд динендә зур дини әһәмияткә ия һәм Шива Ходаена багышланган. Безнең эраның 19-ынчы гасырында Непал патшасы тарафыннан төзелгән, гыйбадәтханә тыштан терракотта, таш һәм агачтан ясалган һәм Катмандуда Пашупатинатх Гыйбадәтханәсенең репликасы булып тора.   

Тарихы

Непал Патшасы Рана Баһадур Шаһ Варанасида 1800 елдан 1804 елга кадәр булган һәм үзен "Свами Ниргунанда" дип атаган. Анда торганда ул Варанасида Пашупатинатх Гыйбадәтханәсенең репликасын төзегән. Гыйбадәтханәне төзү аның Варанасида торган вакытында башланган. Төзү дәвамында Шаһ кире Непалга кайткан. 1806 елның 25 апрелендә Рана Баһадур Шаһка аның үги туганы Шер Баһадур Шаһ кадаган. Аның улы Гирван Юддха Бикрам Шаһ Дэва шуннан соң 20 ел узгач проектны тәмамлаган. Җир шуннан соң 1843 елда Рана Баһадур Шаһка Каши Нареш тарафыннан күчерелгән булган. Гыйбадәтханә, янәшәдәге җир, Лалита Гат һәм Дхармшала Непал хөкүмәтенә карый.

Төзелүе
Мандир терракотта, таш һәм агачтан ясалган һәм аны тәмамлау өчен утыз ел киткән. Агач термитларга каршы чыдам. Ул Непали стиленда төзелгән һәм тамаринд һәм ficus religiosa (пипал) агачлары белән уратылып алынган. Гыйбадәтханә Пагода стиле архитектурасында, күбесенчә агачтан кисеп ясалган. Анда Каҗураһо Һәйкәлләр Төркемендә күрсәтелгәннәргә охшаш сыннар бар һәм шулай итеп алар "Мини Каҗураһо" дип аталалар.

Урнашуы
Непали Мандир Варанасида Лалита Гатта урнашкан. Ул Варанаси төен тимер юл станциясеннән 3,8 км көньяк-көнчыгышка табарак һәм Маникарника Гаттан 100 м көньяк-көнбатышка таба урнашкан.

Шулай ук карагыз
Пашупатинатх Гыйбадәтханәсе
Варанаси Һинд дине гыйбадәтханәләре

Искәрмәләр

Төркем:Һинд дине
Төркем:Һинд дине гыйбадәтханәләре